Ruth Wodak

Ruth Wodak (sündinud 12. juulil 1950) on Lancasteri Ülikooli diskursuseuuringute õppetooli juhataja ja professor.  

Varem on ta olnud rakenduslingvistika professor Viinis Austrias. Tal on Austria kodakondsus. 

Wodaki uurimistöö on põhiliselt olnud seotud diskursuseuuringute ja kriitilise diskursusanalüüsiga (Critical Discourse Analysis; CDA). Koos oma endiste kolleegide ja doktorantidega Viinist (Rudolf de Cillia, Gertraud Benke, Helmut Gruber, Florian Menz, Martin Reisigl, Usama Suleiman, Christine Anthonissen) on Wodak välja arendanud CDA diskursiajaloolise suuna (Discourse Historical Approach; DHA) – interdistsiplinaarse lähenemise diskursuse uurimisele, mis vaatleb diskursiivsete praktikate muutumist ajas ja eri žanrites. 

Wodak oma mitme lingvistikaalase ajakirja toimetuse liige ja ajakirja Discourse and Society kaastoimetaja. Koos Norman Faircloughi, Phil Grahami ja Jay Lemkega toimetab ta ajakirja Critical Discourse Studies ning koos Paul Chiltoniga ajakirja Journal of Language and Politics.

Wodak on ulatuslikult uurinud rassismi, ksenofoobiat ja antisemitismi. Samuti on ta uurinud töötust ja tööd puudutavat diskursust Euroopa Liidu organisatsioonides, Austrias ja Ungaris peetavaid debatte NATO-st ja neutraalsusest, Euroopa identiteetide diskursiivset konstrueerimist, suhtumist Euroopa Liidu laienemisprotsessi, immigratsiooni puudutavaid parlamendidebatte ja individuaalseid ja kollektiivseid mälestusi Saksa Wehrmachtist ja Teisest maailmasõjast. Wodaki uurimishuvid on diskursusanalüüs, organisatsioonide diskursusepraktikad, sotsiolingvistika, keel ja poliitika, eelarvamused ja diskrimineerimine, soouuringud ja kvalitatiivse analüüsi metodoloogiad. 

2013. aastal valiti Wodak briti Sotsiaalteaduste Akadeemia (Academy of Social Sciences) akadeemikuks.

Raamatud
 Wodak, Ruth (2011). "The Discourse of Politics in Action: Politics as Usual" (Teine, täiendatud trükk). Basingstoke: Palgrave Macmillan.
 Reisigl, Martin & Wodak, Ruth (2001). "Discourse and Discrimination". London: Routledge
 Wodak, Ruth (1996). "Disorders of Discourse". London: Longman.

Toimetatud raamatud
 Wodak, Ruth, Mral, Brigitte, & Khosravinik, Majid (Eds.) (2013). "Right Wing Populism in Europe: Politics and Discourse". London: Bloomsbury Academic.
 Wodak, Ruth (Ed.) (2013). "Critical Discourse Analysis: Four Volumes". Sage.
 Wodak, Ruth, Johnstone, Barbara, & Kerswill, Paul (Eds.) (2011). "The Sage Handbook of Sociolinguistics". Los Angeles: Sage.
 Wodak, Ruth & Meyer, Michael (Eds.) (2009). "Methods of Critical Discourse Analysis (2nd revised edition)". London: Sage.
 Wodak, Ruth & Koller, Veronika (Eds.) (2008). "Handbook of Communication in the Public Sphere". Berlin: De Gruyter.
 Wodak, Ruth, Krzyzanowski, Michal (2008). "Qualitative Discourse Analysis in the Social Sciences". Basingstoke: Palgrave Macmillan.
 Wodak, Ruth & Chilton, Paul (Eds.) (2005). "New Agenda in (Critical) Discourse Analysis". Amsterdam: John Benjamins.
 Wodak, Ruth, de Cillia, Rudolf, Reisigl, Martin, & Liebhart, Karin (Eds.) (1999). "The Discursive Construction of National Identity". Edinburgh: EUP.
 Wodak, Ruth (Ed.) (1997). "Gender and Discourse". London: Sage.
 Wodak, Ruth (Ed.) (1989). "Language, Power and Ideology: Studies in Political Discourse". Amsterdam: John Benjamins.

Viited

Austria inimesed
Keeleteadlased
Sündinud 1950